Adriana Abenia

Adriana Abenia Gracia (Zaragoza, Aragoi, 1984ko uztailaren 14a) zaragozar modeloa,  telebistako aurkezlea, idazlea eta aktorea da.

Biografia 
Milanen ekin zion bere ibilbide profesionalari, eta Armani eta Prada diseinatzaileekin lan egin du. Gainera, kosmetika-, banaketa- eta telekomunikazio-enpresa ospetsuen irudia izan da. Zaragozako Unibertsitatean turismoan diplomatu zen eta Madrilen bizi da.

Lan ibilbidea 
2009ko irailean, Aragoi Televisión-eko Sin ir más lejos magazinaren ohiko laguntzaile hasi zen, eta, gainera, Gabon zahar gaueko gala gidatu zuen David Civerarekin batera. 2010ean, Telecincok fitxatu zuen unekotasun eta umorezko saio berri bat aurkezteko: Fresa Ácida. Maiatzean, Dándolo todo saioa estreinatu zuen Aragon Televisión katean David Marquetarekin batera.

Bere ospe gorena kate pribatuko Sálvame saioaren eskutik iritsi zen; erreportari gisa parte hartu zuen, eta Errege Etxeko kideak zein buruzagi politikoak kalean elkarrizketatzea lortu zuen.

FHM gizonezkoen aldizkariaren azala izan zen. Adrianak, bere ibilbidearekin jarraituz, Urte Amaierako Kanpai-hotsak aurkeztu zituen 2011rako gauean, Aragoi Telebistako Pilar plazatik, Jesús Nadadorrekin batera. Maxim Huertarekin batera, Pantene markaren irudia izan zen, eta Telecincon Pantene SPA lehiaketa aurkeztu zuen. Espainiako hotel/SPA ospetsuenak bisitatu zituzten.

2011ko urtarrilean, munduko 50 emakume sexyenetako bat aukeratu zuten DTLux aldizkariaren arabera, eta urte horretako ekainean, FHM aldizkariak munduko 100 emakumerik sexyenen zerrendako 63.postuan egon zen. La Siete kateko Becarios serieko kapitulu batean aritu zen aktore lanetan. Ekainean jakinarazi zuen Sálvame saioko erreportari izateari utziko ziola. Urrian, DT eta Must! aldizkarien azala izan zen. 2011n, "Gabon zahar gaueko gala" eta "Kanpaiak" aurkeztu zituen hirugarren urtez jarraian, 2012. urteari hasiera emateko Aragoi Telebistan, eta historiako gorenera eraman zituen.

2012ko otsailean, Shuarma (Elefantes taldearen lider ohia) eta Volador taldeak diska txiki bat kaleratu zuten Warner Music produkzio-etxearekin batera, El último abrazo lanaren bideoklipean, Adriana Abenia da protagonista, eta MTV Españan gehien ikusitako bideoetako bat da. 2012ko martxoan, Aragoiko Zinemaren Sarietarako izendatu zuten. Hilabete horren amaieran, "Clips12" galan aktore onena hautatu zuten, estatuko musika-bideo onenak saritzen baitziren. Urte horretako uztailaren 1ean El Mundo egunkariko Magazine aldizkariaren azala izan zen. 2012ko martxoaren 30etik aurrera, La Fábrica de la Televisión lankidetzan hasi zen berriro. La Fábrica de la Tele, asteroko Sálvame Deluxe saioaren ekoizltetxearekin, saio horren barruan atal propio bat izan zuen.

2013ko otsailaren 18tik ekainaren 28ra, La Sextako bazkalosteko Así nos va umorezko saioko taldeko kide izan zen. Anna Simon eta Florentino Fernándezekin batera aritu zen platoan. 2013tik 2014ra bitartean, Aragoi TV kateko Me gusta Aragón saioa aurkeztu zuen, Miguel Ángel Tiradorekin batera eta %19ko audientzia-kuota izan zuen. Urte horretan bertan argitaratu zuen bere lehen eleberria, Planeta Taldearen Lo que moja la lluvia, fikziozko nobela salduenen artean dagoena.

2014ko urtarrilean, La 1 kateko ¡Mira quién baila! programaren bederatzigarren edizioko lehiakide bihurtu zen. Maiatzean FHM aldizkariaren azala izan zen, bigarrena. Urte horretan bertan aurkeztu zuen Mixologiako Munduko Lehiaketa Madrilgo Goya Antzokian. Ekainaren 10ean, Adriana Abenia eta Jaime Cantizano arduratu ziren Telebista Zientzien eta Arteen Akademiako  hamaseigarren Iris Sariak zuzentzeaz. Ekitaldia TVEko La 1 katean eman zen eta 1.000 profesional baino gehiago bildu ziren. 

2015aren hasieran, Wellington hotelean egindako "Gadget 2015" sarietako zeremonia-maistra izan zen. Urte berean, Rash kantautoreak eta Sony Picturesek aukeratu zuten "Primavera en tus maletas" film sinplearen bideoklipa egiteko. Urte horretako maiatzean kaleratu zen. 2015eko irailean, La 1 kateko Insuperables izeneko talentuen show  finalerdiaen amabitxi izan zen.

2016ko uztailean, TVEk fitxatu zuen, goizeko Amigas y estrellas saioan laguntzaile izateko. Urte horretako irailean, Cuatro Hazte un selfi bazkalosteko saioaren aurkezle hasiko zela iragarri zen, Uri Sabatekin (Oriol Sàbat) batera. 2017ko martxoan bertan behera gelditu zen saioa. 

2017. urteko uztailean, Madrilgo Pregoia eman zuen, eta, egun batzuk geroago, Madrilgo World Prideko Amaiera. Lan horrekin, Telebistaren Akademiaren Iris Saria lortu zuen, mundu mailako estaldura emateagatik. Otsailean, Tu cara me suena saioko galetako bateara gonbidatu zuten Antena 3en. 

2019ko otsailetik, Cuatroren eguneroko Cuatro  al día saioaren laguntzailea da. 2019ko maiatzean, TVEk fitxatu zuen, Manu Sánchez, Luis Larrodera eta Leonor Lavadorekin batera ¿Juegas o qué? saioa aurkezteko, Ready or not formatu britainiarraren egokitzapena. 

2020ko maiatzaren 2an, Frank Blancorekin eta Ana Morgaderekin batera, “El Gran Reto Solidario” gala aurkeztuk zuen, COVID-19ren aurkako borrokako ekitaldirik garrantzitsuena, 5 GKE (Gobernuz Kanpoko Erakunde) garrantzitsuenekin. 2020ko abuztuan, Antena 3eko Espejo publiko saioan laguntzaile eta saio bereko Es Verano! saioan aurkezlekidea izateko fitxatu zuten.

2022ko maiatzaren 8an hasi zen Mundo Brasero proiektu berrian, Adriana Abenia Roberto Braserorekin batera proiektu berri horren aurkezle zela, Antena 3eko igande arratsaldeetan. Hurrengo astean, Telemadridek Abeniaren fitxaketa ere iragarri zuen, hurremgo denboraldirako fitxatu zuela, eta bertan Callejeando saioa aurkeztu zuela. 

2023ko urtarrilean, entretenimenduaren bigarren edizioa grabatu zen. 2023ko uztailean, Penguin argitaletxearekin "La vida ahora" bigarren liburuaren azala eta Gabonetako kanpainarako merkaturatze-data iragarri zuen eta.

Bizitza pribatua 
2013ko apirilean, aurkezleak iragarri zuen betiko senargaiarekin, Sergio Abade enpresaburuarekin, ezkonduko zela. 2014ko ekainaren 7an ezkontzekoa zen, baina egun batzuk lehenago, bikoteak ezkontza atzeratzea erabaki zuen, lan-konpromisoak zirela eta.

2015eko azaroaren hasieran, aurkezleak Hombres del Año 2015 GQ Sarien banaketan jakinarazi zuen urte horretako abenduan Sergio Abadekin ezkonduko zela, ospakizun intimo batean. 2015eko abenduaren 18an, Sergio Abadekin ezkondu zen, 17 urte elkarrekin eman ondoren, Zaragoza jaioterrian, Hola aldizkarirako esklusiba batekin. 2018ko urtarrilean, lehen haurdunaldia iragarri zuen. 2018ko otsailean, Revista Semana aldizkarian esklusiba batean alaba izango zuela iragarri zuen eta 2018ko uztailaren 17an jaio zen Luna, lehen alaba.

Ibilbidea

Telebistako saioak

Telebistako serieak

Bideoklipak

Lanak 

 2013an Lo que moja la lluvia fikziozko eleberria Espasa, Planeta. ISBN 978-84-670-2129-5. 
 2023an Penguin argitaletxearekin "La vida ahora" .

Erreferentziak

Kanpo estekak 

Zaragozarrak
Emakume telebista aurkezleak
Emakume aktoreak
Emakume idazleak
Emakume modeloak